खुद तुलसी कुमार बताती हैं-‘‘मैं फिल्म ‘बागी’ के गीत को श्रद्धा कपूर के लिए अपनी आवाज देकर रोमांचित हूं.मेरे द्वारा स्वरबद्ध इस गीत पर श्रद्धा कपूर व टाइगर श्राफ रोमांस करेंगे. मुझे आज भी याद है फिल्म ‘आशिकी 2’ के संगीत के रिलीज होने के बाद बहुत अच्छी प्रतिक्रियाएं मिल रही थी. उसी वक्त लोगों ने ‘हम मर जाएंगे’ गीत को सुनकर कहा था कि श्रद्धा कपूर पर मेरी आवाज एकदम फिट बैठती है. लोगों ने मुझसे कहा था कि मेरी आवाज श्रद्धा कपूर के भोले भाले चेहरे पर एकदम सटीक बैठती है.’’